b"\n_START_ARTICLE_\nTorreta de Canor\n_START_SECTION_\nDescripci\xc3\xb3\n_START_PARAGRAPH_\nEs troba al cim d'un tur\xc3\xb3 d'escassa altura, cosa que li permet mantenir un domini visual sobre la zona._NEWLINE_Es tracta d'una construcci\xc3\xb3 prism\xc3\xa0tica realitzada en mur de t\xc3\xa0pia. \xc3\x89s de planta quadrada d'uns set metres de costat i una al\xc3\xa7ada de huit metres, amb coberta a dues aig\xc3\xbces acabada en teula corba. Al costat sud del carener hi ha una petita creu de Calatrava. Els buits a la planta baixa s\xc3\xb3n dos i queden situats en fa\xc3\xa7anes oposades. Per la manera d'estar realitzats es pot argumentar que no corresponen amb els originals. Els del pis superior s\xc3\xb3n m\xc3\xa9s petits en les seues dimensions. No t\xc3\xa9 elements decoratius, sent una construcci\xc3\xb3 austera l'\xc3\xbanic valor era el de protecci\xc3\xb3 que va tenir la torre._NEWLINE_En l'actualitat aquesta envoltada de diverses construccions que van conformar un corral i un modest habitatge."